Байғужа (исем)

Байғужа — башҡорт ир-ат исеме. Башҡа төрки халыҡтарҙа ла бар.

 Этимологияһы 
Байғужа — бай һәм ғужа (хужа) һүҙҙәре ҡушылып яһалған исем.Таңһылыу Күсимова. [https://www.bashklip.ru/site/kitap/isembashklip_ru.pdf   Исемдәр донъяһында. Башҡорт исемдәре һүҙлеге, башҡорт һәм рус телдәрендә. — Өфө: Башҡортостан китап нәшриәте, 1991. — 192 бит. Фарсы теленән бай әфәнде, хужа, изге хужа тигән мәғәнәләрҙе аңлатаХисамитдинова Ф.Ғ., Төпәев С. Х. Төрки сығанаҡлы һәм төрки элементлы башҡорт исемдәре . — Өфө, 2006.. Байғужа исеменән Байғужин (Байгузин) фамилиялары барлыҡҡа килә.

 Билдәле кешеләр 
Сәйетғәлин Байғужа Сәйетғәле улы (? 1904 йыл — 4 ғинуар 1943 йыл) — Бөйөк Ватан һуғышы яуггиры, майор, 112-се Башҡорт кавалерия дивизияһының 313-сө кавалерия полкы комиссары, командиры. Ҡыҙыл Йондоҙ ордены кавалеры.

 Фамилияла 
Байғужин Һөйөндөк Садиҡ улы (1939 йыл — 2000 йыл), хеҙмәт алдынғыһы. 1955—1999 йылдарҙа Хәйбулла районының Аҡъяр совхозы тракторсыһы. РСФСР-ҙың атҡаҙанған ауыл хужалығы механизаторы.

Байғужин Марат Ғариф улы (1964 йыл — ?) — Афғанстан Республикаһында интернациональ бурысын үтәгәндә вафат булып ҡалған Көйөргәҙе районы егете.

 Ауылдар 
Байғужа (Яңауыл районы) — Башҡортостан Республикаһының Яңауыл районындағы ауыл.

Байғужа (Ишембай районы) () — Башҡортостан Республикаһының Ишембай районындағы ауыл.

Байғужа () — Башҡортостандың Йылайыр районындағы ауыл.

Байғужа улусы — Өфө губернаһының Бөрө өйәҙендәге территориаль улус.

 Иҫкәрмәләр 

 Сығанаҡтар 

Категория:Башҡорт ир-ат исемдәре